Detasamentul de pompieri Satu Mare a fost chemat să intervină în data de 6 martie, la un accident rutier deosebit de grav, în care un autoturism a intrat într-un stâlp pe strada Odoreului din Satu Mare.
O persoană a fost găsită încarcerată în vehicul și inconștientă în momentul sosirii echipajului de intervenție. La fața locului s-au mobilizat un ASAS, Descarcerarea, TIM și EPA SMURD, totalizând 15 cadre militare pregătite să facă față situației de urgență.
Cu toate eforturile depuse pentru extragerea victimei din mașina grav avariată, echipajele medicale au fost nevoite să constate decesul acesteia după ce a fost eliberată și predată în grija lor.
Victima, un bărbat, nu a supraviețuit impactului devastator al accidentului, iar echipajele medicale au încercat manevrele de resuscitare fără succes.
Autoritățile locale și serviciile de intervenție sunt în continuare în alertă, iar investigațiile privind cauza exactă a accidentului sunt în curs de desfășurare.
Ce spune poliția
La data de 6 martie a.c., în jurul orei 11.50, polițiștii din cadrul Inspectoratului de Poliție Județean Satu Mare au fost sesizați despre producerea unui eveniment rutier, pe strada Odoreului din municipiu.
În urma verificărilor efectuate, polițiștii au constatat faptul că un bărbat de 30 de ani, din Satu Mare, ar fi pierdut controlul autoturismului la volanul căruia s-ar fi aflat, intrând în coliziune cu un stâlp de electricitate.
Din producerea evenimentului a rezultat decesul conducătorului auto.
Totodată, verificările efectuate au relevat faptul că, la momentul producerii evenimentului, bărbatul ar fi avut suspendată exercitarea dreptului de a conduce autovehicule pe drumurile publice.
În cauză, cercetările sunt continuate pentru stabilirea tuturor împrejurărilor în care s-a produs evenimentul.